Des del Sofà Archives | Fosbury\nPendents del derbi català a La Seu Preparem-nos per un cap de setmana intens al sofà amb una carta amb atletisme, rugbi, esquí i bàsquet i sobretot elles de protagonistes\nNo hi ha exercici més sincer per mig matí de divendres que deixar de dissimular i afrontar la realitat, de tu a tu. Si els polítics del país es discuteixen sobre relats i virtualitats, als que toquem de peus a…\nHomo sofis: Copa del Rei a Lloret i llambordes a Flandes Hoquei patins, la USAP, ciclisme i la fuetada final dels Jocs Olímpics al menú televisiu\nLa temporada d'esports televisats, amigues meves, marca un abans i un després aprofitant aquest cap de setmana. Per més que el temps no canviï i el fred segueixi fent acte de presència, sota la manta ens concentrarem en una altra…\nHomo sofis: la son contra la Super Bowl Repàs a les cites televisives més destacades del cap de setmana\nDiu la dita i la coneixença popular que quan la Candelera riu, l'hivern és viu. Doncs avui no sé on paren vostès però per aquí al Maresme ni gota de pluja i una temperatura que ni tan sols la nostra…\nHomo Sofis: parem atenció a les finals Les cites esportives del cap de setmana des del sofà\nMirant el rellotge a veure es consumeix el temps que ens separa, no sé si també us passa però mentalment jo ja em veig assegut al meu foradet de sofà. A més adverteixen que, amb puntualitat, el cap de setmana…


Doble victòria de filials i empat en el derbi de juvenils\nLa Pobla i el Reus B guanyen a Tercera mentre que els juvenils s'anul·len en el derbi a Divisió d'Honor\ndiumenge, 28 d’octubre 2018 - 18:49h\nEls juvenils van finalitzar l'encontre de la mateixa manera que el van començar: amb el 0 a 0 en el marcador | CF Reus\nEls filials i els juvenils del Nàstic i del CF Reus han tancat un nou cap de setmana sumant tots. Tot i que semblava difícil, i més tenint en compte la presència d'un derbi a Divisió d'Honor, els quatre conjunts tanquen una nova cita amb el calendari a la lliga havent millorat el seu caseller respecte a la setmana anterior. A Tercera, doble victòria dels filials mentre que els juvenils van repartir-se un punt.\nEl CF Pobla de Mafumet va superar dissabte l'Atlètic Horta per 2 a 0. Els futbolistes entrenats per Alberto Gallego han fet bo el punt gratat al camp del Sant Andreu la setmana passada i han sumat tres punts contra un actual rival directe a la classificació. L'Horta es presenta al matx sent el quart classificat i els gols de Sergi Cardona en el minut 12 del primer temps i el de Sergio Montero en el temps de descompte han permès al filial grana avançar-los en la classificació i ascendir a la sisena plaça amb divuit punts, a dos de la promoció d'ascens.\nTambé ha pujat llocs a la classificació un CF Reus que s'ha imposat per 2 a 1 al Castelldefels. L'equip dirigit per Albert Company ha pogut gaudir de la presència d'homes com Adrià Arjona, Oriol Ayala i Martí Vilà, futbolistes que han competit recentment amb el primer equip. El triomf final s'ha materialitzat en el segon temps. Ernest Forgas avançava el filial ganxet en el minut 63 mentre que Jordi Oribe ampliava distàncies en el minut 80. El veterà Santi Triguero, en el minut 81, retallava diferències en un marcador que ja no s'alteraria per deixar el Reus B Cambrils en la dotzena posició amb 15 punts.\nEmpat en el derbi de juvenils\nEls equips juvenils del CF Reus Deportiu i del Nàstic de Tarragona s'han hagut de conformar amb un repartiment de punts en el derbi de la jornada. Els roig-i-negres, que jugaven com a locals, no han pogut deixar el triomf a casa davant uns grana que han tornat a deixar la porteria a zero per sisena ocasió en nou encontres. Després d'aquest punt, el CF Reus se situa novè a la taula amb dotze punts mentre que el Nàstic és quart amb setze.


Els Mossos denuncien dues persones per banyar-se als gorgs de Santa Càndia\nEls agents de la URMA Unitat Regional de Medi Ambient dels Mossos d’Esquadra, juntament amb els agents de la Comissaria de l’Anoia, estan duent a terme un dispositiu per controlar la massificació de persones a la zona de les rieres i pantans i controlar les infraccions de la normativa vigent.\nDurant aquests controls, entre el 6 i el 12 de juliol s’han imposat 2 denúncies per saltar-se la prohibició del bany als gorgs de Santa Càndia, a més de dues denúncies de trànsit.\nCal recordar que el passat sis de juny va tenir lloc una reunió de caràcter excepcional entre els veïns d’Orpí per tractar els problemes de massificació i incivisme que afecten els Gorgs de Santa Càndia i altres trams de la Riera de Carme, enguany agreujats per l’incompliment de les mesures sanitàries de la Covid-19, i que creen neguit al municipi.\nA la reunió també van assistir-hi els agents rurals que van poder resoldre dubtes i van aconsellar de les mesures adients per posar fre a la situació. Orpí ja té una ordenança de protecció del medi natural i enguany, per poder garantir les mesures sanitàries de distanciament i aglomeracions de la Covid-19, s’ha acordat prohibir el bany a tots els usuaris, amb el suport de tot el consistori municipal i dels veïns.\nArticle anteriorEnquesta de la setmana: tens pensat regalar roses i llibres el proper 23 de juliol?\nPròxim articleLa veu dels sindicats s’escoltarà aquest dijous en un nou debat del procés participatiu del PDU de la Conca


Tractament Alopècia Masculina\nLa majoria d’homes pateixen l’anomenada alopècia Androgènica, la qual depèn de les hormones masculines, els andrògens, d’aquí el nom. Els andrògens es produeixen tant en els testicles de l’home com als ovaris de la dona.\nHi ha un component hereditari molt important sumat a la causa hormonal. Si el seu pare és calb vostè té moltes possibilitats de ser-ho també.\nQuan un home pateix alopècia androgènica el cabell es debilita progressivament fins a desaparèixer. Desapareix primer a les àrees parietals, les entrades i a la coroneta i això ens permet classificar la pèrdua amb patrons molt comuns. S’utilitza la classificació de Hamilton-Norwood.\nTipus I: Retrocés del cabell inapreciable o escàs per la part frontal.\nTipus II: Caiguda del cabell per la zona temporal. Es dibuixen les entrades.\nTipus III: Pèrdua del cabell especialment per la zona de la coroneta. L’estat III no afegeix als I y II més pèrdua a la zona frontal. És el nivell mínim a partir del qual es considera que hi ha calvície.\nTipus IV: S’amplia la zona sense pèl a la coroneta. La pèrdua del cabell a la zona frontal és superior a la de l’estat III. Una banda de cabell separa nítidament les dues zones calbes.\nTipus V: Les zones de la coroneta i del front estan separades només per una regió estreta. Vista des de dalt, la zona que encara conserva cabell dibuixa la forma d’una ferradura (també als tipus VI i VII).\nTipus VI: Les zones sense cabell anterior i posterior s’ajunten, i es produeix un estretament de la zona afectada.\nTipus VII: En aquest estat tant sols queda una porció estreta del cabell original, que s’exten sobre les orelles i s’ajunta al clatell.\nPels tipus III a V existeix una subdivisió, les conegudes com a variants A i V. A la variant A la caiguda es concentra només a la part del front, mentre que a la V va acompanyada de pèrdua a la coroneta.\nAquest tipus d’alopècia a l’home té diferents tipus de tractament alopècia masculina, estudiarem el seu cas i li proposarem el més adequat.


Snaps, molt més que apps | Des de la Mediterrània\nPàgina d'inici › Ciència i Tecnologia › Snaps, molt més que apps\nSnaps, molt més que apps\nPosted on 07/08/2018 by Oriol López\nAlgunes de les snaps disponibles a https://snapcraft.io/store\nUn dels maldecaps habituals de desenvolupadors i usuaris de programari, especialment al món GNU/Linux, és el de les dependències. Quan s’instal·la un programari, molts cops aquest depèn per al seu bon funcionament de l’existència al sistema d’un altre programari i d’una versió concreta d’aquest. I, el que és encara pitjor, pot passar que dos programaris que vulguem instal·lar al mateix sistema necessitin versions diferents d’un programari tercer instal·lat al sistema per funcionar correctament.\nQuan el 2014 Canonical estava treballant a la versió per a mòbils d’Ubuntu, va desenvolupar un sistema de distribució de programari tipus app que resolia entre d’altres el problema de les dependències. En aquest, cada aplicació o snap es distribueix com a programari estanc que conté tot el programari complementari que necessita per funcionar, per la qual cosa les snaps no requereixen la instal·lació d’altre programari al sistema i cada snap independent incorpora la versió adequada del programari complementari que necessita per funcionar sense interferir amb el d’altres snaps que poden estar-ne utilitzant versions diferents.\nDes de la versió Ubuntu 16.04 LTS d’abril del 2016, Ubuntu incorpora de sèrie el suport a les snaps. De fet, molt del programari instal·lable que podem trobar actualment al centre de programari que incorporen les distribucions Ubuntu són snaps.\nCanonical proporciona eines per a que els desenvolupadors puguin distribuir el seu programari en forma de snap i per a que aquestes snaps puguin funcionar també a les altres distribucions GNU/Linux.\nPer saber-ne més, podeu visitar Snapcraft.\n‹ El Commodore 64 i VICE\nNotícies personalitzades amb Squid ›\nTagged with: GNU/Linux, snaps, Ubuntu


Concurs Hort Vertical – Make&Learn\nCONCURS HORT VERTICAL\nEn aquest període de confinament, volem contribuir a la col·laboració entre docent i alumnat en el procés d’ensenyament i aprenentatge des d’una vessant més manipulativa tenint en compte les actuals circumstàncies personals de tothom. Per tant, plantegem el projecte de l’hort vertical amb solució oberta.\nAquest concurs vol motivar que estudiants de 10 a 16 anys, agrupats en dues categories i amb la guia del docent, desenvolupin un projecte mitjançant la metodologia del procés tecnològic.\nVivim uns dies excepcionals, del que sense dubte no en som aliens.\nÉs el moment de donar el millor de nosaltres!\nDes de Make&Learn volem:\nProposar projectes vivencials i significatius per a l'alumnat.\nFomentar la implicació i la participació de l'alumnat.\nAcompanyar a la comunitat educativa en un context extraordinari.\nPlantejar reptes flexibles amb múltiples solucions que s'adaptin a les diferents realitats.\nSegueix les 6 fases del projecte Hort Vertical amb el teu alumnat, una metodologia basada en el procés tecnològic i el design thinking, per desenvolupar la vostra proposta.\nPRESENTA LES PROPOSTES DEL TEU ALUMNAT ABANS DEL 15 DE JUNY\nPot participar alumnat de Cicle superior de primària i d’ESO.\nSol·licita el contingut\n(Sense compromís de participació)


Universitat de Barcelona - Noves dades sobre l’expansió i la migració de l’arpella al continent europeu\nInici > Notícies > Noves dades sobre l’expansió i la migració de l’arpella al continent...\nNoves dades sobre l’expansió i la migració de l’arpella al continent europeu\nL'arpella va arribar a una situació crítica a finals de la dècada dels vuitanta. Foto: Marcos Lacasa\nAquest ocell rapinyaire típic dels aiguamolls peninsulars fa niu a terra, sobretot en canyissars i zones humides.Foto: Marcos Lacasa\nL' equip de la UB ha aplicat tècniques d’anellament, modelització espacial i anàlisi d’isòtops per estudiar aquest ocell. Foto: Marcos Lacasa\nCombinar la informació derivada de l’anellament —un mètode convencional per estudiar el desplaçament de les aus— amb tècniques més modernes com ara la modelització espacial i l’anàlisi d’isòtops estables és útil per comprendre millor els patrons de distribució i l’origen dels ocells en funció del lloc i l’època de l’any. Aquestes són algunes de les principals conclusions dels articles publicats a les revistes Journal of Ornithology i Diversity and Distributions per un grup d’investigadors dirigits pel Dr. Santi Mañosa i la Dra. Laura Cardador, del Departament de Biologia Animal i de l’Institut de Recerca de la Biodiversitat de la UB (IRBio), i membres del Grup de Recerca de Biologia i Ecologia de Tetràpodes. Aplicacions a la Conservació.\nEls treballs científics, en què també han participat equips de l’Institut Català d’Ornitologia, l’Estació Biològica de Doñana i l’Agència Canadenca del Medi Ambient, s’han centrat en l’estudi de l’arpella (Circus aeruginosus), un ocell rapinyaire semicolonial que fa niu a terra, sobretot en canyissars i zones humides.\nUn ocell rapinyaire en perill a la dècada dels vuitanta\nTal com explica el professor Santi Mañosa, «a la península Ibèrica, la població nidificant d’aquest ocell ha experimentat un increment espectacular en les darreres tres dècades, fins al punt d’arribar a recuperar-se de la situació crítica a la qual havia arribat a trobar-se a finals de la dècada dels vuitanta, a causa sobretot dels plaguicides organoclorats, el drenatge d’aiguamolls i la cacera». Aquesta població es veu incrementada a l’hivern per l’arribada d’un contingent d’exemplars important procedent d’Europa.\nEls treballs analitzen els factors que condicionen l’expansió de la població reproductora d’arpella, la superposició de la distribució de les dues poblacions (reproductora i hivernant), la procedència dels ocells hivernants i els requeriments de cadascuna de les fraccions poblacionals. Per donar resposta a aquestes incògnites, s’ha fet servir una combinació de tècniques tradicionals (anellament) i d’altres de més avançades (modelització espacial i anàlisi d’isòtops estables), que són clau per obtenir tota la informació possible de les escasses dades disponibles en ocells no gaire abundants.\nUna població limitada més enllà dels factors ambientals\n«Els resultats indiquen que la distribució actual de la població nidificant d’arpella a la península Ibèrica a la primavera no està condicionada només per factors ambientals —explica la investigadora Laura Cardador—, sinó també per factors que fan que els individus s’agrupin a prop d’altres grups de la mateixa espècie (atracció conespecífica)». «Aquests factors —assegura l’experta— alenteixen el procés expansiu i expliquen, en part, l’absència de l’espècie en determinades zones humides aparentment aptes per a les aus».\nEn canvi, a l’hivern, la distribució està condicionada exclusivament per factors climàtics i ambientals, ja que els efectius migradors, lliures de cap lligam, ocupen preferentment les zones de clima més favorable, independentment de la seva localització. Així, se situen especialment al llarg del litoral mediterrani i el sud peninsular i ocupen, sovint, àrees on l’espècie encara no es reprodueix. «Les dades d’anellament i d’isòtops estables han permès confirmar que els ocells presents a l’hivern en aquestes àrees són, efectivament, ocells procedents del centre i nord d’Europa i, en menor mesura, exemplars residents, i que l’origen geogràfic d’aquests exemplars varia en funció de l’àrea d’hivernada», apunten els autors.\nEls resultats mostren que les poblacions d’ocells presents a l’hivern a la península Ibèrica estan exposats a condicions ecològiques diferents en funció del lloc d’origen. Aquest escenari obre noves vies per comprendre per què diferents poblacions —aparentment semblants pel que fa a les condicions imperants en els respectius llocs d’origen— presenten tendències o situacions de conservació diferents, a causa, simplement, de la seva segregació a les àrees d’hivernada, tal com posen de manifest aquests treballs de recerca.\nAixí mateix, els nous estudis mostren que l’anellament d’ocells continua sent una eina eficaç per interpretar la informació derivada de tècniques més avançades. En paraules de Santi Mañosa i Laura Cardador, «en conjunt, aquesta aproximació multidisciplinària ens permet obtenir una visió més integrada de l’ecologia i dels problemes de conservació de les poblacions d’ocells a tot el continent».\nL. Cardador, F. Sardà Palomera, M. Carrete, S. Mañosa. «Incorporating spatial constraints in different periods of the annual cycle improves species distribution model performance for a highly mobile bird species». Diversity and Distributions, 20(5):515-528, maig de 2014. Doi: 10.1111/ddi.12156


CCOO reclama al Govern el compliment de l'Acord sobre la renda garantida de ciutadania (RGC) signat amb la Comissió Promotora de la ILP\nEl text de la Llei que ha enviat el Govern a la ponència parlamentària deixa fora de la protecció de la RGC les persones soles més vulnerables i retalla significativament les prestacions a les famílies que perceben subsidis, ajuts i pensions mínims\nEn el moment de signar l’Acord sobre la renda garantida de ciutadania (RGC), el Govern i la Comissió Promotora de la ILP es van comprometre a trametre a la ponència del Parlament un text articulat de la Llei que recollís el treball ja avançat en la ponència fins al novembre del 2016 i els continguts de l’acord. Avui, en què es reunirà l’esmentada ponència, hi ha dos desacords greus entre el Govern i la Comissió Promotora pel que fa al text enviat als grups parlamentaris.\nEn primer lloc, el Govern canvia un acord ja assolit, per unanimitat en la ponència, sobre el caràcter positiu del silenci administratiu a l’hora de respondre les sol·licituds de RGC, així com proposa uns terminis per resoldre -8 mesos- molt superiors als ja acordats per tots el grups -4 mesos-. Aquest canvi és molt rellevant, ja que pot obligar les persones sol·licitants a recórrer al contenciós administratiu per veure reconegut el seu dret, el que és una barrera d’accés molt important per a les persones possibles receptores de la RGC. També el termini per resoldre que es proposa és incongruent amb el fi de la RGC de protegir de la pobresa la població sense o amb ingressos insuficients per viure.\nEn segon lloc, el Govern, tot i respectar l’article 10 de l’acord sobre el caràcter subsidiari i complementari de la RGC respecte als ajuts i les prestacions estatals d’atur i per ocupació i a pensions del sistema de Seguretat Social, ho fa restant, a les persones afectades, 150 €, de manera que el nombre efectiu de persones que rebran aquest caràcter complementari -i, sobretot, la quantitat a percebre- esdevenen irrellevants. Si aquest canvi es consolida, tindrà com a conseqüència una significativa reducció de les persones possibles beneficiaries de la RGC i en molts casos una quantitat a percebre molt baixa. I és clarament contradictori amb el fi de la prestació de garantir uns ingressos iguals a l’Indicador de rendes de suficiència (IRSC), considerat el mínim vital necessari per viure a Catalunya.\nEl que ara proposa el Govern no ho ha plantejat en cap moment de la negociació, i de la lectura de l’acord no es pot despendre cap altra conclusió que el caràcter complementari de la RGC per a aquest tipus de prestacions ha d’arribar fins la quantitat equivalent de l’IRSC.\nCCOO recorda que cal aprovar la Llei de la renda garantida de ciutadania en aquest període de sessions, per tal que sigui un dret efectiu a partir del 15 de setembre d’enguany. És per això pel que fem una crida a tots els grups polítics i al Govern a respectar l’acord assolit i mantenir el veritable caràcter complementari de la RGC, un dels trets que suposen un canvi qualitatiu respecte a la renda mínima d’inserció actual.


La vista penal de Castelló no abordarà les possibles irregularitats en el disseny del projecte ni l'escàndol pel seu finançament\nActualitzada 17/10/2021 a les 11:23\nDel Potro i Martínez Dalmau declararan com a acusats aquest mateix dilluns. Després de gairebé sis anys d'investigacions i nombrosos recursos, el titular del jutjat número 4 de Vinaròs va decidir enviar-los a la banqueta dels acusats fa uns quinze mesos. El relat judicial considerava que la seva actuació, com a principals responsables de l'empresa concessionària del projecte Castor, van generar «una situació de perill potencialment catastròfic» amb les primeres injeccions de gas al magatzem submarí davant la costa de Vinaròs i Alcanar.\nPer aquests fets, tipificats com a suposat delicte ambiental, Fiscalia demana per als dos exedirectius acusats sis anys de presó, multa de 15.600 euros i inhabilitació per a activitats geològiques i gasistes durant tres anys i mig. Unes peticions que l'acusació popular exercida per l'Associació Nacional Arca Ibérica eleva als set anys de presó i 441.000 euros de multa. El ministeri públic, que demana també una multa de 189.000 euros i la prohibició definitiva de fer activitats al subsòl i el sistema gasista per a la mercantil Escal UGS, s'ha oposat sistemàticament als diferents recursos dels acusats. Considera que en cap cas van actuar de forma ràpida, eficaç i transparent quan van tenir el coneixement d'uns terratrèmols que van causar «intranquil·litat i desassossec» a la població propera.\nEs tracta, segons reconeixen des de l'entitat, de la mateixa xifra que van percebre els afectats pel naufragi del creuer Costa Concordia a Itàlia, l'any 2012, que no van patir danys físics en l'accident però que van «patir per la seva seguretat». «Hem de tenir en compte les dificultats quantificar dany moral que s'ha patit, amb els anys que fa i unes circumstàncies molt especials. Per a nosaltres és molt important el reconeixement que va haver una causa-efecte entre la injecció de gas i els terratrèmols que van provocar els danys morals. No es pot demanar una cosa difícil de qualificar i per això ens acollim a la sentència del cas Costa Concordia», ha admès el mateix president d'Aplaca, Joan Ferrando.\nFerrando recorda que Castor era un negoci que va «maltractar el medi ambient». «Es va injectar gas de forma no prou estudiada geològicament i és un possible delicte: això té conseqüències a molts de nivells», ha afegit, tot recordant que les afectacions de la «desfeta econòmica» del Castor no només les paguen els socis de l'entitat sinó tota la ciutadania. «Són uns diners que posa el govern espanyol que es podrien destinar a ensenyament, salut o altres coses. Tots som afectats», reitera. Lamenta que el cas no hagi tingut repercussions polítiques ni econòmiques per als seus responsables. «No s'ha acabat, de cap manera», sentencia.\nComenta el contingut : Aquest dilluns comença el judici contra dos directius d'Escal UGS pels terratrèmols del projecte Castor


La prohibició afectava els locals dels municipis que superaven la taxa d'incidència de 500 casos per cada 100.000 habitants en 14 dies\nUn client solitari prenent un cafè en la terrassa d'un bar de Vitòria. David Aguilar / Efe\nVitòriaEl Tribunal Superior de Justícia del País Basc (TSJPV) ha acordat aquest dimarts anul·lar de manera cautelar la decisió del govern basc de tancar l'hostaleria d'aquells municipis que superen la taxa d'incidència de 500 casos per cada 100.000 habitants en 14 dies. Aquesta mesura s'estava aplicant des de mitjans de desembre i ara mateix aquesta zona vermella afectava 85 localitats; una llista que inclou les tres capitals, Vitòria, Donosti i Bilbao, i ciutats com Irun o Barakaldo. Aquest dimecres, i després que el TSJPV hagi pres en consideració el recurs presentat per les associacions d'hostaleria basca, tots els bars i restaurants podran, de nou, aixecar la persiana.\nLa resolució adoptada per la sala contenciosa administrativa, tot i tractar-se d'una mesura qualificada com a cautelar, posa en qüestió que les raons del govern basc per tancar l'hostaleria tinguin una base epidemiològica. En aquest sentit, subratllen que al desembre no es va produir una "pujada de contagis" quan estava l'hostaleria oberta, però amb "condicions". Segons el seu judici, "no apareix amb claredat la influència de l'obertura dels establiments hostalers amb l'elevat nivell d'incidència del virus després de la celebració del Nadal". És més, aprofundeix en la idea que "una part important dels epidemiòlegs" –tot i que no se citen ni quants ni quins– assenyalen que el "80%" dels contagis s'han donat en àmbits privats i no en aquests establiments. L'alt tribunal basc entén que mesures com el control d'aforament, d'horaris i de manteniment de la distància entre clients són suficients per "minimitzar riscs" de contagis.\nLa decisió ha causat un gran malestar dins del govern basc, que no estava per la labor de flexibilitzar les mesures contra la pandèmia en aquests moments. El conseller-portaveu, Bingen Zupiria, ha evitat carregar directament contra el TSJPV i ha lamentat que les comunitats autònomes no disposin de totes les "garanties jurídiques" per adoptar les seves pròpies accions contra la pandèmia.\njustícia País Basc


Medi Ambient comença una campanya contra la publicitat en paper a\nMedi Ambient comença una campanya contra la publicitat en paper a les bústies\nReduir considerablement el consum de paper. És l'objectiu principal de la campanya de conscienciació que el ministeri de Medi Ambient posa en marxa aquest mes. De moment anirà destinada a evitar el bustiatge.\nPublicitat, promocions, catàlegs, són molts els missatges en paper que diàriament es reparteixen a les bústies. Una pràctica que comporta un gran consum de paper. El ministeri de Medi Ambient, seguint una de les directives recollides en el pla nacional de residus, iniciarà aquest mes una campanya de conscienciació entre els ciutadans per evitar aquesta pràctica. Es distribuiran 10.000 fulletons amb adhesius per indicar que no es vol publicitat. En una segona fase el ministeri crearia, si és necessari, una normativa per prohibir aquest tipus de publicitat en cas que la primera fase no sigui efectiva, com ha avançat la ministra Sílvia Calvó.\nLa celebració de la Setmana europea de prevenció de residus coincidirà amb l'entrada en vigor del reglament sobre bosses de plàstic d'un sol ús que prohibeix les de menys de 50 micres. Les de més d'aquesta mida es podran utilitzar en funció de la seva composició, però amb un cost entre 10 i 15 cèntims.


Barcelona Littleshell: La Biblioteca de l'Eixample i el President de la Diputació (2)\nLa Biblioteca de l'Eixample i el President de la Diputació (2)\nTres mesos enrera vaig publicar l'entrada La Biblioteca de l'Eixample i el President de la Diputació en la qual demanava que es tanquès perquè era un edifici malalt i en conseqüència, els treballadors patien lipoatrofia semicircular.\nPocs dies després van tancar la biblioteca, amb la promesa de reobrir tres mesos després però NO HAN FET RES per resoldre el problema. Ho confirmen els treballadors de l'edifici, on també hi ha una llar d'infants i un centre cívic: RES.\nA sobre de tots els ciutadans que no han pogut fer servir la biblioteca durant aquest temps, penso que potser la Diputació a sobre s'ha estalviat diners perquè potser van fer fora gent que hi estava treballant temporalment!!\nHan anunciat que obrirà a l'estiu. Cap explicació més!! Sembla que no mereixem explicacions.\nAixí que he entrat a l'apartat de queixes de la Xarxa de Biblioteques i he fet la meva segona queixa, que copio a continuació. Animo a qui em llegeixi a fer el mateix.\nEl passat 14 de desembre la Biblioteca Eixample-Agustí Centelles de Barcelona va tancar perquè els seus treballadors patien lipoatrofia semicircular, i així ho va demanar el comité d'empresa del Consorci de Biblioteques de Barcelona, i jo mateixa en una queixa anterior. Va sortir publicat a El Periódico i La Vanguardia que seria un tancament durant un màxim de tres mesos però les obres ni tan sols han començat. Els tres mesos s'han complert avui.\nNovament, demano l'URGENT inici de les obres, el canvi de materials que calgui, i si no hi ha pressupost, que es retalli el sou del president de la Diputació de Barcelona (superior al del President Mariano Rajoy) o dels càrrecs directius electes no funcionaris de la mateixa Diputació.\nLa biblioteca de l'Eixample és un edifici malalt com tots aquests altres a Barcelona.\nPosted by Littleshell at 12:07 AM\nLabels: agustí, ajuntament, barcelona, biblioteca, biblioteques, centelles, diputació, edifici, edificio, enfermo, lipoatrofia, littleshell, malalt, queixa


Els 90 anys d'Alain Resnais\nEl director de pel·lícules com 'Hiroshima, mon amour', 'L'any passat a Marienbad' i 'On connaît la chanson' acaba d'estrenar la seva última pel·lícula, 'Vous n'avez encore rien vu' al festival de Cannes. Mai li ha estat concedida la Palma d'Or.\nEFE París 02/06/2012 14:28\n260x366 Alain Resnais a Cannes 2012 Alain Resnais a Cannes 2012\nEl director de cinema Alain Resnais, autor de pel·lícules fonamentals de la història del cinema com 'Hiroshima, mon amour' i 'L'any passat a Marienbad', fa noranta anys en plena forma després d'haver presentat la seva última pel·lícula , 'Vous n'avez encore rien vu', al Festival de Cannes, un certamen que l'ha acompanyat al llarg de la seva carrera per èxits, polèmiques i sorpreses, formals o estilístiques, però també ideològiques, i que mai, tampoc aquesta primavera, li va donar la cotitzada Palma d'Or que cada any converteix la Costa Blava francesa en el cor del cinema mundial.\nVa ser allà on, l'any 1956, el seu documental sobre els camps de concentració nazis, 'Nit i boira', va haver de ser retirat de competició a requeriment del Govern alemany. En aquesta obra mestra feta molt a prop encara de la II Guerra Mundial (1939-1945), Resnais va revelar al món la despietada maquinària d'extermini del Tercer Reich, capaç de portar a la mort a 3.000 espanyols per construir una escala a Mauthausen, com recorda en un moment del film.\nPocs anys després, al mateix escenari de Cannes, Resnais va tornar a ferir sensibilitats amb la seva barreja d'audàcia, honestedat i contundència.\nUna obra mestra sense premi\nEra 1959 i estrenava el seu primer llargmetratge de ficció, 'Hiroshima, mon amour, poètica història d'amor i mort i nou treball sobre el deure de la memòria, inspirat en un text de Marguerite Duras, que va ser també el seu guionista. Tot i ser reconeguda com una obra mestra des del primer moment, la seva reflexió sobre la primera bomba atòmica llançada sobre la ciutat japonesa d'Hiroshima va molestar als Estats Units i va provocar la seva retirada de la Competició oficial per la Palma d'Or.\nSet anys després, van ser les autoritats franquistes qui van atacar a Cannes la presència de 'La guerra ha acabat', protagonitzada per un comunista espanyol. El guió va ser escrit per l'excomunista, antifranquista, figura de la resistència a l'ocupació nazi i futur ministre socialista de Cultura Jorge Semprún.\nPatriarca del cinema\nNascut a la ciutat bretona de Vannes (nord-oest), aquest cineasta unànimement considerat com un dels noms essencials de la 'Nouvelle Vague'. Així i tot, no va arribar a sentir-se dins d'aquell moviment, entre altres raons perquè mai va aspirar a canviar els mètodes de producció. El món del cinema celebra els seus noranta anys reconeixent Resnais com a un dels seus patriarques, cosa que Cannes va corroborar el 2009 atorgant seu Premi Especial pel conjunt de la seva obra al prolífic i genial autor de films com 'Stavisky' (1974), 'La vida és una novel·la' (1983),'Smoking / No smoking' (1993), 'On connaît la chanson' (1997), o 'Les males herbes' (2009).


Llei de modificació de la Llei qualificada del Tribunal Constitucional de 3 de setembre de 1993, del 28 de juny del 2002\nLlei de modificació de la Llei qualificada del Tribunal Constitucional de 3 de setembre de 1993\nL’article 99.1 de la Constitució del Principat d’Andorra atribueix la legitimació per a interposar recurs d’inconstitucionalitat contra les lleis i els decrets legislatius a una cinquena part dels membres del Consell General, al cap de Govern i a tres comuns. Cal tenir en compte, però, que el transcurs de quatre anys des de l’elecció dels consellers o la dissolució del Consell General impliquen, d’acord amb l’article 51.1 de la Constitució, l’acabament del mandat dels consellers. Per tant, cal preveure la prorrogatio del seu mandat als efectes exclusius del control de constitucionalitat. S’omple així una llacuna del nostre ordenament amb un criteri, tradicional i clar, perfectament conegut al dret públic.\nPer les mateixes raons, es prorroga la legitimació dels consellers generals per interposar una sol·licitud de dictamen de constitucionalitat dels tractats internacionals aprovats pel Consell General, mitjançant l’addició d’un nou apartat a l’article 60 de la Llei qualificada del Tribunal Constitucional.\nD’altra banda, s’ha detectat un error a l’article 69.3 de la Llei qualificada del Tribunal Constitucional. En efecte, aquest article -que s’inscriu dins la regulació dels conflictes de competències entre els òrgans constitucionals de l’Estat- es remet al capítol II títol II de la Llei. Però aquest capítol no existeix i, a més, el títol II es limita a regular la composició del Tribunal i l’estatut jurídic dels seus membres. En realitat, s’ha produït una errada formal, ja que la remissió correcta no ha de fer-se a aquest títol segon, sinó al títol IV, que articula els procediments i processos constitucionals. El seu capítol segon desenvolupa els processos d’inconstitucionalitat, que és el bloc al qual vol realment remetre’s l’article 69.3, atès que la seva àmplia regulació permet omplir les llacunes del procés específic de conflicte de competències.\nPer tot l’exposat es procedeix a afegir un nou apartat a l’article 45, que es numera sota l’ordinal 3; a addicionar un nou punt a l’article 60, que es numera sota l’ordinal 2, renumerant el punt 2 del text original com a 60.3 i a modificar l’article 69.3 de la Llei qualificada del Tribunal Constitucional de 3 de setembre de 1993.


33 ELS PITJORS ERRORS DE PHOTOSHOP MAI | PANDA AVORRIT - DIVERTIDA\n33 Els pitjors errors de Photoshop mai\nQuan es tracta de fer notar alguna cosa, el més gran error dels artistes és que ho fan tot perfectament. Tot i això, si realment us voleu fer famosos amb la vostra obra d’art, definitivament hauríeu de ser més temeraris amb les imatges de Photoshop.\nSi us falta imaginació sobre què fer, no us preocupeu: us ajudaré. Una bona manera de començar és treure accidentalment els peus a algú photoshopped versió de la vostra imatge. Si teniu un pla de primer pla amb només les mans visibles, no us preocupeu, també és una oportunitat perfecta. Només cal que afegiu el sisè dit i espereu que algú detecti el vostre photoshop dolent.\nTanmateix, el millor resultat està garantit quan sou responsable de fer una foto de portada per a una revista o diari popular. Heu de tenir més cura, però, i fer el photoshop falla molt subtil i insospectable per als editors. No els agrada. Un cop superats, s’hauria de notar l’error amb força rapidesa si la revista / diari és prou popular. En cas contrari, si no passa res, envieu cartes anònimes a nois com photoshopdisasters.blogspot.com .\nD’acord, ara anem al divertit Photoshop falla , i aprendre dels millors.\n1. Whitney: quan les dues mans no són suficients\n2. El bon guitarrista té 5 dits, els millors tenen 6\n3. Oi: reduir els costos quan sigui possible\n4. S. Kelby: Les reflexions són diferents a la fotografia digital\n'..Fes que les teves fotos semblin els professionals!'\n5. El teu gatet està en flames\nAixò també podria ser un problema de sincronització de flaix, però no solucionar-lo és només una altra forma d’errors de Photoshop.\n6. Domino’s Box: American Idol amb sis dits\nI vas pensar que podries guanyar l'American Idol amb 5 dits? (via llesca )\n7. Don McKay: Oh, aquí està la meva cama, per fi!\n8. Una revista: són realment grans i infernals\n9. Perduts: núvols similars\nNo és culpa del dissenyador que hi hagués tants personatges al programa. ( original )\n10. Victoria’s Secret: Bossa de mà invisible\nEm pregunto quins altres secrets té?\nFalta un noi. Endevina qui?\n12. Silvio Berlusconi: Bessons\n13. Microsoft: però, van deixar The Asian Guy\nLa versió polonesa de Microsoft tenia un noi negre photoshoped, però encara li van deixar la mà negra.\nsóc un animal al llit còmic\n15. Formoza: una noia amb les mans de fusta\nProbablement només tinguin la foto d’aquesta noia i posin coses diferents a les seves mans sempre que necessitin un pòster.\n16. Dust Jeans: Em va agafar la mà!\n17. Retoc de Glenn Feron\nNo és un error, però podeu aprendre molt d’aquest noi. ( original )\n18. Jennifer Lopez Nen amb trasplantament de braç\n19. M.Carlo Resort: noia sense polze ni amb només dues mans esquerres\n(Agència de publicitat: David & Goliath, EUA | original )\n20. De moda el 2006: Rínxols llargs i coll trencat\n21. Levis: la qualitat de la reflexió ha passat de moda\nSembla que el seu bateria nano va intentar entrar en el tret aixecant-se sobre els nois; per desgràcia, va ser massa tard. ( original )\nEl pare s’ha anat, però sempre portem la mà allà on anem.\n24. Parla'm de l'amor: talp migratori\nMichel Leeb també se n’ha adonat. ( original )\n25. Paris-Match: Llavors, de qui és aquesta cama?\nSi es tracta d'un nano, ha de ser molt petit, perquè segons Reuters Sarkozy fa 1,65 m d'alçada.\n26. Lexar: 8 GB\nHo comprovaria abans de comprar.\n27. Halens: alguna cosa entre les seves cames\nDe vegades és millor que no hi hagi fotos. (original era aquí )\n28. Revista desconeguda: problemes de cames\n29. Equips equipats: samarreta màgica\n(Original era aquí )\n30. Cos per llet: mà\n31. Espantosos míssils iranians\nAlgú a l’Iran pensava que quatre míssils serien un 33% més aterridors que tres i l’hellip ( original )\n32. Estàs calent, però, què passa amb la paret?\n(Gràcies Alex )\n33. AzoogleAds: obtingueu aquest xec tan gran com he fet.\nun home agafa una xicota enganyant-lo\nla dona llegeix textos tramposos al casament


Harry Potter en català -> Fanfictions -> La Rancúnia d'una Serp - - Quart Capítol: La tornada\nLa Rancúnia d'una Serp - - Quart Capítol: La tornada\nEnviat el dia 24/02/2004 a les 11:35 pm\nÚltima modificació 24/02/2004 a les 11:35 pm\n- Quart Capítol: La tornada\nDurant l'estiu vaig estar preparant tot el material necessari per al meu sisè curs a Hogwarts incloent el material addicional que necessitaria per heure-me-les amb els dos valents de Gryffindor. Però un altre pensament també ocupava el meu cap. Compartiria tot l'any amb la Lily. I el pitjor de tot, m'agradava la idea.\nEn tornar a l'escola vaig concentrar-me en la meva venjança. No podia fallar. Vaig posar-me a treballar en la poció que necessitava. Necessitava un lloc on barrejar els ingredients i consultant els meus companys de residència em van informar de l'existència d'una sala on el Rosier, l'ésser més fastigós i pervertit de tot Hogwarts al moment, portava les seves preses: nenes 3 anys més petites, per "intimar", segons ell deia... Allà establiria el meu laboratori.\nNomés caldria un glop. A més la poció tenia un gust refrescant que aportava benestar; o almenys, això deia el llibre. També deia que només caldria recitar en veu alta l'efecte psicològic desitjat i després la poció seria totalment efectiva.\nMentrestant les classes de Pocions van començar. Això si, sempre mantenint distàncies i en silenci, si no era necessari parlar.\nI mica en mica, el meu pla s'anava gestant. Vaig descobrir que aquells quatre es passejaven cada nit per les cuines del castell a buscar beguda i menjar. No em va ser gaire difícil convèncer els elfs domèstics per que els donessin la meva poció i uns pastissets banyats en somnífer de vetlla (producte que fa que el que l'ingereix s'aixequi mitja hora més tard del que té establert)als dos implicats.\nLa data estava decidida: El matí de Halloween. La tarda abans, quan el líquid de color aiguamarina començava a tornar-se translúcid vaig dir els paraules. Tot llest. Ho vaig portar a les cuines i els elfs se'n van encarregar. Black i Potter segur que no us pensàveu que aquella beguda tan fresca i deliciosa us deixaria en ridícul davant de tota l'escola.\nEl matí del dia D, tot anava sobre rodes, El Llopin i el Babbaw ja eren esmorzant i els altres dos devien dormir. Mentre assaboria un éclair de crema es van sentir crits i rialles de noies prop de les portes del saló. El meu moment era proper.\nDe seguida es van veure dos caps negre, dues cares mig adormides i, tal com havia pensat i per alegria de les noies: dos cossos nus i bé, el que penjava també va semblar ser del seu grat.\nLa gent cridava, els assenyalava i per sorpresa meva ells no s'adonaven de res. Fins deu minuts més tard quan van començar a adonar-se que estaven totalment despullats i van pujar corrents cap als seu dormitori.\n-\tNo se per què- va dir-me una veu a l'orella- però dedueixo que hi tens alguna cosa a veure...\n-\tQui? Jo? no em facis riure Lucius - vaig dir dissimuladament però sense esborrar el somriure de la meva cara -. Per què ho dius?\n-\tTens cara de satisfacció.\nCrítiques, comentaris, dubtes...Mentre algú em faci cas tot és benvingut !\naccra Enviat el 26/02/2004 a les 03:51 pm\n#4 He escrit 3 fanfics amb un total de 114 capítols\nEi, finalment et puc enviar el comentari!! M'encanta la teva ff!! Continua, continua!!! A veure que passa amb la Lilly i el Sevy!!!! I el Sirius es fotrà pel mig?? Continua!\nF3rran15 Enviat el 29/02/2004 a les 02:35 pm\nMooooool wapuuuuuuuuuuuuuuuuuu! ^_^\nJomast (Moderador/a FF) Enviat el 31/08/2004 a les 10:51 pm\n#219 He escrit 1 fanfics amb un total de 2 capítols\nse'n van anar corrents al dormitori de les noies?\nmassa_hpifriends.com Enviat el 18/05/2006 a les 14:24:27\n#8663 He escrit 2 fanfics amb un total de 5 capítols\nei, Roser! cada cop està millor!!! no vull que s'acabi!!! siniff... amb lo curta que es i lo que magrada!! no se que faré.... ja casi me llegit totes les ff!


Els dies 2 i 3 de setembre es faran els exàmens de recuperació extraordinaris (vegeu calendari).\nDimecres dia 4 de setembre els alumnes de 4t d'ESO podreu recollir les notes a les 10:00 hores al vestíbul de l'edifici A. Inici del període de reclamacions (48 h) i de matrícula per al curs vinent.\nDijous dia 5 de setembre, la resta d'alumnes d'ESO i els alumnes de 1r de batxillerat podreu recollir les notes a les 10 hores al vestíbul de l'edifici A. Inici del període de reclamacions (48h). Inici del període de matrícula dels alumnes de Batxillerat per al curs vinent.\nDivendres dia 6 de setembre, matrícula per als alumnes d'ESO, de 9 a 13 hores. A les 11:00 hores, resolució de les reclamacions (els que n'hagin presentat) i, si escau, lliurament del nou certificat de qualificacions (alumnes de 4t d'ESO).\nDilluns 9 de setembre, a les 11:00 hores, resolució de les reclamacions (les que s'hagin presentat) i, si escau, lliurament del nou certificat de qualificacions.\nDimecres dia 11 de setembre: Inici de curs a les 9:30 hores. Els que veniu en bus, us recolliran a les parades habituals una hora i mitja més tard del que sol ésser habitual. Acabam a les 14 hores.\nA partir de 12 de setembre: horari de 8 a 14 hores.\nEls alumnes que heu de fer un primer curs de FP estau sotmesos al procés d'admissió.\nDia 6 podreu recollir les notes a les 10:00 hores al vestíbul de l'edifici A. Inici del període de reclamacions (48h).\ndia 9 de setembre: Inici del període de matrícula per al alumnes que ja cursen FP a l'IES Llucmajor.\nDia 10 de setembre, a les 11:00 hores, resolució de les reclamacions de FP (les que s'hagin presentat) i, si escau, lliurament del nou certificat de qualificacions. Matrícula per al curs vinent.\nDia 23 de setembre: Inici de les activitats lectives, de 8 a 14 hores.\nAl bloc de l'AMPA hi trobareu tota la informació referent a venda de llibres nous i llibres de reutilització.\nLlistes definitives d'admessos FP\nAquí teniu accés a les llistes definitives d'admessos:\nFP Grau Mitjà segones opcions\nFP Grau Superior segones opcions\nLlistes definitives d'admissió a batxillerat curs 2019/20\nEn els següents enllaços tendreu accès a les llistes provisionals d'admissió a batxillerat(basta clicar sobre el text de cada llista):\nLlistes definitives de primera opció.\nLlistes definitives de segona opció.\nMantenim l'enllaç a:\nLlistes provisionals de procés ordinari pendent de setembre.\nPagament matrícula curs 2019/20\nAlguns pares han tingut problemes per pagar la matrícula dels nins per transferència bancària, perquè els demana el "codi de l'entitat". Aquest codi és 0684802, que corresponen a les darreres 7 xifres del codi de barres.\nRelació llibres de text 2019/20\nAquí teniu els enllaços als documents dels llibres de text, també disponibles al GESTIB:\n1r d'eso 2n d'eso 2n Pmar 3r d'eso 3r Pmar\n4t d'eso 4t PRAQ 1r batx 2n batx\nFPB Electricitat FPB Manteniment FPB Imatge Personal\nFP GM Gestió Administrativa FP GS Administració i Finances\nEls llistats de 2n d'eso, 3r d'eso i 4t d'eso contenen els llibres de 2n Pmar, 3r Pmar i 4t Praq, respectivament. Anau alerta a no comprar tots els llibres i elegir només els que us corresponen d'acord amb la matrícula feta.\nLlistes definitives admissió ESO Curs 2019-20


'La contemplació de la bellesa', una història basada en fets reals, a Can Clariana | Barcelona Cultura\n3,5 € (cal fer reserva aquí)\n'La contemplació de la bellesa', una història basada en fets reals, a Can Clariana\nLa companyia teatral Pomodoro, resident del Centre Cívic Can Clariana Cultural, porta a l'escenari d'aquest equipament de Sant Andreu un muntatge basat en fets reals que té com a protagonistes Picasso, el pintor Carles Casagemas i la model Germaine Gargallo.\nÉs La contemplació de la bellesa (i skjønnhet), una peça teatral de la Cia. Pomodoro amb text i direcció de l'autora Rosa Molina i que pren part del seu títol d'una citació del dramaturg noruec Henrik Ibsen, que es preguntava si un crim es justifica quan es comet "i skjønnhet" és a dir, "en bellesa", en noruec. La història pren com a punt de partida fets reals i implica personatges ben coneguts en la història de l'art.\nI és que tot comença quan el pintor Pablo Picasso i el seu amic, el també artista Carles Casagemas decideixen instal·lar-se a París, on arriben coincidint amb l'Exposició Universal del 1900. En arribar a la ciutat de la llum i, en el context d'una vida nocturna especialment intensa, Casagemas s'enamorarà perdudament de Germaine Gargallo, una dona amb un esperit radicalment lliure per a l'època que era filla d’un aprenent de pintor i d’una costurera i que va fer de model de pintors,\nCasagemas es va enamorar bojament d'aquella dona, a la que va demanar en matrimoni i que el va rebutjar. En adonar-se que no l'estimava, Casagemas va disparar contra la model en un cafè de París i, seguidament, es va suïcidar. Germaine no va patir cap ferida, però Casagemas, amb un tret al cap, va morir poc després. El suïcidi de Casagemas va afectar profundament Pablo Picasso que, com explicava ell mateix, va trobar en aquell trist incident la inspiració i el desllorigador per a l'època blava que va començar poc després.\nTot plegat constitueix una excusa per a plantejar als espectadors i espectadores preguntes com si la bellesa és l'única cosa que dona sentit a l'existència i si la mort es pot considerar d'alguna manera, un acte de caràcter artístic. Serà veritat, com es preguntava Ibsen, que potser no importa el crim sempre que es cometi "i skjønnhet", és a dir, "en bellesa"?\nSi us ve de gust reviure un episodi d'alt impacte en la història de l'art i en la vida de Pablo Picasso, la Companyia Pomodoro us ofereix una oportunitat al Centre Cívic Can Clariana Cultural. Abans de venir, però, consulteu el web d'aquest equipament del districte de Sant Andreu.


Nota Legal | aCapital Management\nEn compliment de la Llei 34/2002, d'11 de juliol, de Serveis de la Societat de la Informació i de Comerç Electrònic (LSSI-CE), AFINANCE CAPITAL MANAGEMENT SL informa que és titular del lloc web info@grupoafinance.com. D'acord amb l'exigència de l'article 10 de la citada Llei, AFINANCE CAPITAL MANAGEMENT SL informa de les següents dades:\nEl titular d'aquest lloc web és AFINANCE CAPITAL MANAGEMENT SL , amb CIF B66207812 i domicili social a PASSEIG DE GRACIA 85 PLANTA 8 08008, BARCELONA, inscrita en el Registre Mercantil, en el tom 44144, foli 8, fulla 447996, inscripció 1ª L'adreça de correu electrònic de contacte amb l'empresa és: info@grupoafinance.com\nEl titular d'aquest lloc web és AFINANCE CAPITAL MANAGEMENT SL, amb NIF CIF B66207812 i domicili social a PASSEIG DE GRACIA 85 PLANTA 8 08008, BARCELONA. L'adreça de correu electrònic de contacte amb l'empresa és:info@grupoafinance.com.\nLa navegació, accés i ús pel lloc web de AFINANCE CAPITAL MANAGEMENT SL atorga la condició d'usuari, per la qual s'accepten, des de la navegació pel lloc web de , AFINANCE CAPITAL MANAGEMENT SL totes les condicions d'ús aquí establertes sense perjudici de l'aplicació de la corresponent normativa d'obligat compliment legal segons el cas.\nEl lloc web de AFINANCE CAPITAL MANAGEMENT SL proporciona gran diversitat d'informació, serveis i dades. L'usuari assumeix la seva responsabilitat en l'ús correcte del lloc web. Aquesta responsabilitat s'estendrà a:\n- La veracitat i licitud de les informacions aportades per l'usuari en els formularis estesos per AFINANCE CAPITAL MANAGEMENT SL per a l'accés a certs continguts o serveis oferts per la web.\n- L'ús de la informació, serveis i dades ofertes per AFINANCE CAPITAL MANAGEMENT SL contràriament al que es disposa per les presents condicions, la Llei, la moral, els bons costums o l'ordre públic, o que de qualsevol altra manera puguin suposar lesió dels drets de tercers o del mateix funcionament del lloc web.\nAFINANCE CAPITAL MANAGEMENT SL no es fa responsable del contingut dels llocs web als quals l'usuari pugui accedir a través dels enllaços establerts en el seu lloc web i declara que en cap cas procedirà a examinar o exercir cap tipus de control sobre el contingut d'altres llocs de la xarxa. Així mateix, tampoc garantirà la disponibilitat tècnica, exactitud, veracitat, validesa o legalitat de llocs aliens a la seva propietat als quals es pugui accedir per mitjà dels enllaços.\nAFINANCE CAPITAL MANAGEMENT SL declara haver adoptat totes les mesures necessàries per evitar qualsevol dany als usuaris del seu lloc web, que poguessin derivar-se de la navegació pel seu lloc web. En conseqüència, AFINANCE CAPITAL MANAGEMENT SL no es fa responsable, en cap cas, dels eventuals danys que per la navegació per Internet pogués patir l'usuari.\nAFINANCE CAPITAL MANAGEMENT SL es reserva el dret a realitzar les modificacions que consideri oportunes, sense avís previ, en el contingut del seu lloc web. Tant en allò referent als continguts del lloc web, com en les condicions d'ús del mateix. Aquestes modificacions podran realitzar-se a través del seu lloc web per qualsevol forma admissible en dret i seran d'obligat compliment durant el temps en que es trobin publicades a la web i fins que no siguin modificades vàlidament per altres posteriors.\nDe conformitat amb el que estableix la Llei Orgànica 15/1999 de Protecció de Dades de Caràcter Personal (LOPD), AFINANCE CAPITAL MANAGEMENT SL informa als usuaris del seu lloc web que les dades personals recollides per AFINANCE CAPITAL MANAGEMENT SL, mitjançant els formularis situats a les seves pàgines, seran inclosos en un fitxer automatitzat sota la responsabilitat de AFINANCE CAPITAL MANAGEMENT SL, amb la finalitat de poder facilitar, agilitzar i complir els compromisos establerts entre ambdues parts.\nAixí mateix, AFINANCE CAPITAL MANAGEMENT SL informa de la possibilitat d'exercir els drets d'accés, rectificació, cancel·lació i oposició mitjançant un escrit a l'adreça: PASSEIG DE GRACIA 85 PLANTA 8 08008, BARCELONA.\nMentre l'usuari no comuniqui el contrari a AFINANCE CAPITAL MANAGEMENT SL , aquesta entendrà que les seves dades no han estat modificades, que l'usuari es compromet a notificar qualsevol variació i que AFINANCE CAPITAL MANAGEMENT SL té el consentiment per utilitzar-les a fi de poder fidelitzar la relació entre les parts.\nAixí mateix, AFINANCE CAPITAL MANAGEMENT SL informa que les dades introduïdes en els formularis del lloc web www.acapitalmanegement.es serà responsable de les dades i serà la mateixa qui haurà d'adoptar les mesures tècniques i organitzatives necessàries, segons el nivell de seguretat de les dades recollides, establertes en el Reial Decret 1720/2007, que garanteixin la seguretat de les dades de caràcter personal i evitar la seva alteració, pèrdua, tractament o accés no autoritzat.\nAFINANCE CAPITAL MANAGEMENT SL per si mateixa o com a cessionària, és titular de tots els drets de propietat intel·lectual i industrial de la seva pàgina web, així com dels elements continguts en la mateixa (a títol enunciatiu, imatges, so, àudio, vídeo, programari o textos; marques o logotips, combinacions de colors, estructura i disseny, selecció de materials utilitzats, programes d'ordinador necessaris per al seu funcionament, accés i ús, etc.), titularitat de AFINANCE CAPITAL MANAGEMENT SL. Seran per tant, obres protegides com a propietat intel·lectual per l'ordenament jurídic espanyol, essent aplicables tant la normativa espanyola i comunitària en aquest camp, com els tractats internacionals relatius a la matèria i subscrits per Espanya.\nTots els drets reservats. En virtut del que es disposa en els articles 8 i 32.1, paràgraf segon, de la Llei de Propietat Intel·lectual, queden expressament prohibides la reproducció, la distribució i la comunicació pública, inclosa la seva modalitat de posada a disposició, de la totalitat o part dels continguts d'aquesta pàgina web, amb finalitats comercials, en qualsevol suport i per qualsevol mitjà tècnic, sense l'autorització de AFINANCE CAPITAL MANAGEMENT SL .\nL'usuari es compromet a respectar els drets de Propietat Intel·lectual i Industrial titularitat de AFINANCE CAPITAL MANAGEMENT SL. Podrà visualitzar els elements del portal i fins i tot imprimir-los, copiar-los i emmagatzemar-los en el disc dur del seu ordinador o en qualsevol altre suport físic sempre que sigui, única i exclusivament, per al seu ús personal i privat. L'usuari haurà d'abstenir-se de suprimir, alterar, eludir o manipular qualsevol dispositiu deprotecció o sistema de seguretat que estigués instal·lat a les pàgines de AFINANCE CAPITAL MANAGEMENT SL.\nAPROPERTIES REAL ESTATE ASSETS SL es reserva, així mateix, la facultat de presentar les accions civils o penals que consideri oportunes per la utilització indeguda del seu lloc web i continguts, o per l'incompliment de les presents condicions.\nLa relació entre l'usuari i el prestador es regirà per la normativa vigent i d'aplicació al territori espanyol. De sorgir qualsevol controvèrsia les parts podran sotmetre els seus conflictes a arbitratge o acudir a la jurisdicció ordinària complint amb les normes sobre jurisdicció i competència sobre aquest tema. AFINANCE CAPITAL MANAGEMENT SL té el seu domicili a BARCELONA, Espanya.\nCopyright 2015 © aCapital Management - Especialistes en la gestió d'inversions d'actius immobiliaris · AICAT 4553 · Nota Legal · Privacidad · Website by iEstrategic


Títol: SEXISME AL LABORATORI\nValor: 34786 €\nAutor: JOSEP CORBELLA Barcelona\nHo ha demostrat una investigació de la Universitat de Yale\nSense adonar-se'n, molts científics creuen que els homes estan més capacitats per a la investigació\n(EUA) que qüestiona la idea estesa que si no hi ha més dones investigadores és perquè anteposen la família a la carrera científica. Sense negar que les opcions personals influeixen en la trajectòria professional, l'equip de Yale ha demostrat que les dones es troben amb prejudicis latents que frenen la seva carrera investigadora.\nUn resultat preocupant, segons els autors de l'estudi, és que homes i dones consideren per igual que les dones són menys competents que els homes per treballar en un laboratori. ¿La conducta de les persones està modelada per derives que són el resultat de l'exposició repetida a estereotips culturals dominants", escriuen els investigadors a la revista PNAS, on han presentat els resultats del treball. ¿Fins i tot les persones més igualitàries, i tant homes com dones, tenen sovint aquestes derives subtils de gènere".\nEl currículum corresponia al perfil d'un investigador jove i prometedor però no extraordinari. A l'hora d'avaluar-ne la competència en una escala d'1 a\nLa biòloga Camilla Iannone, en primer pla, al Centre de Regulació Genòmica, envoltada d'homes\nUna discriminació subconscient limita lapromoció\nEls homes semblen més competents encara que no ho siguin\nResultats d'un estudi en què 127 professors universitaris dels EUA avaluaven una persona que s'oferia per a un lloc de tècnic de laboratori. La sol·licitud era igual excepte en un detall: en uns cas el candidat es deia John i en altres Jennifer\n¿ John ¿ Jennifer\nAVALUEU LA COMPETÈNCIA DEL CANDIDAT. Totes les valoracions en una escala de l'1 al 7\nESTARÍEU DISPOSAT A FORMAR-LO 28 VEIEU VIABLE CONTRACTAR-LO 3,8 QUIN SALARI CREIEU QUE ES MEREIX . En dòlars FONT: PNAS LA VANGUARDIA\n7, li van donar una puntuació mitjana de 4 si es deia John i de 3,3 si es deia Jennifer. Van sortir diferències semblant quan van preguntar als professors universitaris si estarien disposats a formar-lo o si els semblava que el candidat podia ser contractat (vegeu el gràfic). Quan els van demanar que proposessin un sou, van dir, amb la millor intenció, que en John es mereixia guanyar un 14% més que la Jennifer: 30.328 dòlars l'any per a ell; 26.508 per a ella.\n¿Ens va sorprendre veure com n'eren, els resultats, de consistents", ha declarat Jo Handelsman, directora de la investigació, a The New York Times. La discriminació subconscient contra les dones es va observar igualment en els camps de la física, la química i la biologia. Es va donar tant\nentre catedràtics com entre professors de rang més baix. Va ser independent de si qui avaluava era un home o una dona. I també va ser independent de l'edat del professor que avaluava, la qual cosa indica que la discriminació no tendeix a atenuar-se entre les generacions més joves.\nSón resultats ¿molt interessants que fan pensar", destaca María Blasco, directora del Centro Nacional de Investigaciones Oncológicas (CNIO) de Madrid. ¿Fins ara semblava que si hi ha menys dones que homes al món de la investigació era per decisió de les dones mateix, que opten per abandonar la carrera científica. Aquests resultats mostren que hi ha un masclisme inconscient, de petita intensitat però persistent, que també hi influeix".\nEls autors de la investigació adverteixen que ¿molts investigadors joves depenen del feedback\nFins i tot les dones científiques consideren millor un noi que una noia amb el mateix currículum\nque\treben\t[d'altres\ninvestigadors] per avaluar les seves possibilitats", segons escriuen a PNAS. ¿Si a les dones se les jutja de manera esbiaixada sobre la competència i les opcions que tenen d'aconseguir una feina, si reben menys suport imenys com-\nBiòloga del Centrede Recerca en Agrigenòmica\n¿Les dones no podem renunciar al fet de ser dones, i la conciliació entre carrera i família és un problema greu. Però una part important de la feina científica consisteix a pensar i, per descomptat, tenir fills no et fa pas tornar més ximple"\npensacions financeres que els seus col·legues masculins, pot ser que s'estimin més retirar-se de les carreres científiques".\nReconèixer que aquest problema existeix ¿és un avenç, és un primer pas per mirar d'evitarlo", destaca Camilla Iannone, biòloga del Centre de Regulació Genòmica (CRG) que el març va organitzar el simposi Dones en ciència. Però adverteix que resoldre'l no serà fàcil ni ràpid perquè ¿és un problema molt complex; caldria canviar de mentalitat des de la base", començant pels valors i els estereotips que s'inculquen des de la infantesa.\nPrecisament perquè el problema es deriva d'estereotips que s'inculquen a la infantesa, amb les iniciatives per ajudar les científiques a conciliar família i feina no n'hi haurà prou per resoldre'l. Els autors de l'estudi proposen que s'intentin establir criteris com més objectius i transparents millor a l'hora de seleccionar investigadors joves. I que se sensibilitzi els científics sobre aquesta discriminació sexista per reduirne l'impacte.\nA les noies que vulguin dedicar-se a la ciència, ¿els diria que no es rendeixin", aconsella María Blasco, que ha superat tots els obstacles fins a ser reconeguda com una de les líders mundials en la investigació dels telòmers. ¿Probablement s'hauran d'esforçar més per compensar una situació de discriminació, però els diria que no es desanimin i que intentin transmetre com són de bones".«\nLes xifres segons sexes\nA L'INSTITUT. A Espanya, als 17 anys han abandonat els estudis un 29,8% de nois i un 19,9% de noies, segons dades de l'any 2010 del Ministeri d'Educació\nA LA UNIVERSITAT. Hi ha\nmés dones que homes a les universitats: un 54,7% dels alumnes de llicenciatura i un 52,3% dels de doctorat són noies\nCIÈNCIES, TECNOLOGIA I MATEMÀTIQUES. Les carreres de ciències, tecnologia i matemàtiques són majoritàriament masculines. En aquestes carreres hi ha més del doble d'homes (15,3 graduats per mil habitants, segons dades del 2007) que de dones (6,9 per mil)\nA Espanya, el sou mitjà brut dels homes és un 34% superior al de les dones\nFONT: INSTITUT NACIONAL D'ESTADÍSTICA: 2010\nEN CARRERES D'INVESTIGACIÓ. A Espanya, un 3% de la població activa masculina es dedica a la investigació; entre dones, el percentatge cau l'1,9%\nMÉS BIÒLOGUES QUE ENGINYERES. Un 54% dels doctorats en ciències de la vida són dones. En ciències físiques, el percentatge baixa al 47%. En matemàtiques, al 40%. En informàtica, al 23%. I en enginyeria, al 16%\nDIFÍCIL DE CONCILIAR. Als\nEstats Units, un 70% dels homes investigadors són casats i amb fills dotze anys després del doctorat. En les dones, el percentatge només és del 44%\nNomés 17 premis Nobel científics s'han concedit a dones des del 1901 (10 de medicina, 4 de química, 2 de física i1 d'economia). Marie Curie (a la imatge) és l'única que l'ha guanyat dues vegades


Història de la cuina dels bons homes :: Camí dels Bons Homes\nTravessa > La Cuina al temps dels bons homes > Història de la cuina dels bons homes\nQuè menjaven els càtars?\nA l’Edat Mitjana, el menjar diferenciava les comunitats que convivien de millor o pitjor manera al nostre territori. Els àrabs que encara poblaven la Catalunya Nova, els jueus que es repartien als calls de les ciutats i pobles més importants i, òbviament, els cristians. Tots ells mostraven les diferents tradicions, ritus i prohibicions alimentàries que els identificaven com a grup. No ens ha d’estranyar doncs que, quan des de dins del cristianisme va sorgir un corrent renovador que reivindicava la puresa original, de seguida generés una doctrina del menjar com a reacció als excessos de l’església oficial.\nDe fet, la ideologia alimentària càtara tan sols va recollir les prescripcions dels moralistes de l’època i les va portar a les últimes conseqüències. Així, si la carn - en sentit figurat i també literal- era pecat, menjar-ne havia d’ésser prohibit no tan sols en els períodes d’abstinència establerts, sinó sempre. Tot el que era fruit de la generació, és a dir del sexe, es considerava impur. Per això no solament s’havia de refusar el consum de carn, també el d’ous, la llet i els seus derivats. En canvi, la primitiva biologia medieval entenia que el peix era fruit espontani de l’aigua, no provinent de la fornicació, per tant el seu consum era pur.\nEls qui, empesos per l’ideal de puresa, es dedicaven a proclamar la fe càtara convertits en guies espirituals d’aquesta emergent església paral·lela, volien ser l’exemple de virtut en què s’emmirallés el poble. Aquesta mena de sacerdots càtars eren anomenats Bons Homes o Perfectes pel seu nivell d’autoexigència. Solament menjaven vegetals i peix; i encara tres dies a la setmana passaven amb pa i aigua.\nPerò això era tan sols la pràctica del Perfectes.\nEl gros dels seguidors del catarisme menjaven de tot i únicament seguien les prescripcions dels Perfectes quan es reunien amb ells en determinats àpats. Els fidels que es movien amunt i avall per aquest mateix Camí dels Bons Homes, menant ramats o fugint de la Inquisició, eren gent normal, amant dels plaers de la vida, menjaven carn i formatge. Per esmorzar els agradaven els ous ferrats amb cansalada. A les fondes i taverners dels camins, compartien experiències i heretgia amb altres viatgers al voltant d’una gerra de vi. I assaborien plats senzills però deliciosos de la seva meravellosa cuina.\nI, com ho podem saber, tot això?\nDoncs perquè, entre d’altres recerques, ens hem dedicat a buidar les actes de la Inquisició contra els darrers càtars i hi hem trobat al·lusions a plats, preparacions i productes que hem comparat amb els receptaris de l’època per poder extreure’n –un cop interpretades- aquestes receptes. No oblidem que alguns dels primers receptaris europeus de cuina escrits en llengües romàniques ho són en llengua catalana, com l’anomenat Sent Soví.\nÉs veritat que els llibres medievals de cuina que conservem ho són de fogons aristocràtics, i els nostres fidels càtars eren gent del poble, humil. I també que, en aquella època, el menjar era molt diferent segons l’estament social al que es pertanyia, com bé explica el Doctor Antoni Riera Melis que és el màxim especialista que tenim en aquest camp. Però no és menys cert que els diferents estrats –nobles, monjos i pagesos- d’aquell sistema alimentari, compartien òbviament molts principis culinaris.\nCom ja va apuntar el filòsof i matemàtic Rudolf Grewe quan va fer l’edició crítica dels manuscrits del Sent Soví, és evident que la cuina catalana de la època va tenir una important projecció.\nSegurament la seva principal gràcia va ser saber recollir, sobre el substrat comú de l’herència clàssica i visigòtica, les refinades influències de la cultura andalusí, garant de la saviesa mediterrània i transmissora de tresors orientals.\nA banda de molts productes que els àrabs van introduir o reintroduir a la Península (entre els quals alguns encara formen part de la nostra idiosincràsia alimentària com l’arròs, els espinacs, les albergínies, les llimones, el sucre, els fideus...), un incipient gust per les verdures (força menystingudes fins aleshores pels carnívors bàrbars del nord però que, ja ho veieu, amb el temps ha acabat imposant-se) i la presència de certs peixos i d’altres productes propis de l’entorn mediterrani caracteritzaven aquesta cuina.\nTambé un bon grapat de salses exquisides (com la ginestrada, una crema feta amb arròs, safrà i llet d’ametlles), el costum –molt exportat, per cert- de cuinar les aus amb cítrics (us sona el canard a l’orange?) i algunes menges delicadament perfumades amb mil espècies (perquè el gingebre va arribar molt abans que el sushi, Senyors!) i fins aigua de roses.\nAquesta diferenciació estilística de l’art d’aparellar el menjar a la Catalunya medieval era força compartida amb Occitània, per cert. La cuina és un excel·lent exemple de les dinàmiques culturals i, com teníem en comú creences i cançons, també compartíem a l’Edat Mitjana gustos i maneres de menjar amb els nostres veïns, gairebé germans, provençals. De la seva producció culinària en queden pocs rastres. Entre aquestos, un manuscrit en llatí que es conserva a la Biblioteca Nacional de París intitulat Modus viaticorum preparandorum et salsarum corrobora la unitat d’estil de la praxi culinària catalanooccitana medieval.\nPerquè la cuina catalanoocitana era, a l‘Edat Mitjana, una expressió d’aquesta civilització que es vertebrava a ambdues bandes dels Pirineus. Una cultura que els senyors catalans i occitans, els trobadors i els càtars intentaven de defensar contra la croada de França i Roma. Una cultura que havia creat fites de tanta bellesa com l’amor cortès. Una cuina que ha evolucionat amb el temps, incorporant mil noves coses i maneres però sense perdre la seva personalitat original, fins a arribar als nostres dies convertida en la cuina catalana actual.\nUna cuina de la qual ara i aquí en podeu tastar algun exemple.\nDirector de la Fundació Alícia i investigador de l’Observatori de l’Alimentació del Parc Científic de Barcelona\n- Receptes medievals i dels bons homes\n- Restaurants on podreu tastar algunes d'aquestes receptes.\n- LLibre la Cuina al temps dels Bons Homes. Receptari de gastronomia medieval\nBibliografia sobre Catarisme .PDF [0.01Mb]\nEnglish Bibliography of Cathars .DOC [0.02Mb]\nMenú Medieval i Càtar Cal Barbut .PDF [0.12Mb]\nMenú medieval i càtar _Niu-Nou .PDF [0.07Mb]\nMenú medieval i dels càtars Hostal d'Éller .PDF [0.12Mb]\nCarta estiu 2013_Hotel Bellavista .PDF [0.17Mb]\nMenú sopars càtars_ Hotel Muntanya .PDF [0.3Mb]


Enviar aquesta notícia per e-mail Imprimir aquesta notícia cultura 03. 04. 2013 Compartir a Twitter Compartir a Facebook\nSomnis organitza un concurs literari i de dibuix\nPer a totes les edats a partir de 3 anys\nL’Associació Somnis 2013 ha organitzat un concurs de literatura i de dibuix adreçat a totes les edats. El termini de presentació finalitza el 12 d’abril.\nAl concurs organitzat per Somnis poden presentar obres els infants, a partir de tres anys, així com els joves i els adults. Els organitzadors proposen que els participants entre 3 i 7 anys facin un dibuix i una frase. A partir de 8 anys i fins a qualsevol edat els concursants poden presentar poesies, contes o històries. Per últim estableixen una categoria especial on qui vulgui pot fer també, com els més petits, un dibuix acompanyat d’una frase.\nLa presidenta de Somnis, Conchi Almécija, ha explicat que "enguany la temàtica principal és l'anniversari. Els treballs poden parlar de qualsevol tipus d'anniversari. La gent que participa al certamen ho fa amb il.lusió. A més, durant l'entrega de premis hi ha una sorpresa que hem preparat la gent de Somnis"\nEls treballs han de tenir una extensió màxima de dos fulls de mida DIN A-4, escrits amb ordinador (interlineat senzill i cos de lletra entre 11 i 12 punts). Els participants han de signar el treball amb pseudònim i adjuntar en un sobre tancat les seves dades reals (nom, cognoms, telèfon, edat i població).\nLes obres, originals i inèdites, s’han de presentar a la Biblioteca de la Bòbila (secció infantil) o al Centre Cultural la Bòbila, de dilluns a divendres de 16.30 a 20 hores. El termini de presentació finalitza el 12 d'abril.\nEl jurat escollirà els guanyadors el proper 20 d’abril i l’acte de lliurament dels guardons tindrà lloc el 26 d’abril a les 17.30 hores al mateix Centre Cultural la Bòbila, dins del Festival Sant Jordi que organitzarà Somnis.


Això s'aguanta per un fil. L'editorial d'Antoni Bassas (Antoni Bassas)\nAixò s'aguanta per un fil. L'editorial d'Antoni Bassas\nLa Guàrdia Civil ha detingut també aquest divendres l'extresorer de CDC Daniel Osàcar. L’actual tresorer, Andreu Viloca, ha dormit a la presó, on va entrar ahir sense fiança per risc de fuga i destrucció de proves. Convergència és avui una marca profundament tocada, necessitada urgentment d’allò que fa temps que diu que aviat passarà, una refundació. Així no pot continuar. O potser pitjor, no podrà continuar.\nDins de Convergència conviuen avui dues realitats: és el partit del president, de més de 400 alcaldes, per no parlar del seu paper en la construcció de la Catalunya contemporània, i alhora, està profundament tocada per les investigacions judicials sobre el presumpte cobrament de comissions i la confessió del seu fundador Jordi Pujol, que ha fet baixar el mite del pedestal.\nJa fa deu anys que l’aleshores president Maragall va dir allò del “vostès tenen un problema”, però les acusacions contra Convergència no acaben de concretar-se. És veritat, ho recordàvem ahir, que les investigacions d’ara que han portat els dos tresorers de Convergència a la presó vénen d’una denúncia d’una regidora del Vendrell que va comportar les primeres detencions el juny de l’any passat, és a dir, això és relativament recent i hem deixar que faci el seu curs. Alhora, comparteixo l’escepticisme de preguntar-me si encara hi ha perill de destrucció de proves. I, òbviament, veig la mà de l’estat espanyol en l’aparell d’amplificació megafònica del cas. Es tracta d’abatre Mas i fer descarrilar el procés.\nEn aquest punt diguem que és Convergència qui ha de defensar-se tan bé com sàpiga, però amb la veritat, si no, està acabada com a partit polític que sol·licita regularment la confiança dels ciutadans. Si quan el mite Pujol va caure vàrem entendre que malgrat el cop, el procés s’havia tret de sobre una motxilla molt pesada, el procés ha de continuar net, perquè si no, no pot convèncer ningú que pot proporcionar un futur millor.\nAmb tot, els problemes de Convergència no ho són només per ella mateixa. Com a partit més important del país, fins ara, Convergència o el que representa és imprescindible per al procés. I per això, aquests dies, entre les detencions al partit i les dificultats de formar govern, que fan que alguns ja parlin de repetir eleccions al març, no és estrany que tinguem la sensació que el procés penja d’un fil i que es pot trencar.\nI per això, Mas, Junqueras, la CUP, han de prendre una decisió clau: o continuen endavant amb el projecte – aquí tenim l’exclusiva de l’ARA d’avui, la declaració del Parlament dirà “estat català independent en forma de república”–, amb els que són, amb els seus actius i els seus passius perquè creuen que el projecte està molt per sobre de les conjuntures, o paren, reagrupen forces i escriuen una nova pàgina del procés més endavant. Però amb Convergència assetjada i els ciutadans sense Govern, pendents d’unes inacabables negociacions per investir Mas, i pendents del resultat de les espanyoles amb Mas sense investir, la repetició d’unes eleccions és una molt mala idea, per dir-ho suaument. Necessitem un Govern que treballi per a la gent, ja.\nNo es tracta de girar la cara als casos de corrupció, però sí de posar en un plat de la balança casos de corrupció i a l’altre, un projecte de país que ha significat una quantitat d’esforços sostinguts en el temps de milions persones, un moment únic en la història del país.\nHem d’exigir-nos la perfecció, però hem de tenir la humilitat de saber que, com a país i com a societat, no som ni serem mai perfectes. I els adversaris del procés han de saber que qui usa l’estat en benefici electoral no està en condicions de donar lliçons.\nMirin, el procés és aquí per quedar-s’hi. D’una forma o una altra, la reclamació d’una millora substancial del poder polític de Catalunya ja no marxarà. El fil de la sobirania no es trencarà. Ara, aquest fil del procés que ho aguanta tot, aquest, sí que es pot trencar. Ara hem de decidir si deixem que l’estirin fort per aquí i per allà o si creiem que val la pena impedir que no es trenqui.


El tenista Jordi Nieves, campió de Catalunya +45\nEl tenista Jordi Nieves, campió de Catalunya | CD Terrassa Hockey\nCompetició impecable per a l'egarenc que es va desfer del número 1 a semifinals\nEl tenista del CD Terrassa Hockey Jordi Nieves s’ha proclamat guanyador del Campionat de Catalunya +45. El terrassenc s’ha imposat en la competició organitzada per la Federació Catalana de Tennis que ha tingut lloc a les instal·lacions del Club Sánchez Casal, al municipi d’El Prat de Llobregat, del 25 al 29 d’octubre. En aquests cinc dies, el campionat va aplegar els millors tenistes majors de 45 anys de tot el territori català.\nEl recorregut fins a la victòria va ser més fàcil de l’esperat per a l’egarenc de Les Pedritxes. En l’eliminatòria de quarts de final li va tocar lluitar contra José Maria Gómez Moya a qui es va imposar per un clar 6/0 i 6/1. Igual de contundent va ser la victòria (en aquest cap potser més inesperada) davant del seu rival de semifinals, a qui Nieves va vèncer per 6/3 i 6/0. I és que se les veia amb Juan Fernando Llanos el cap de sèrie número 1 del quadre. La gran final, contra Francesc Monllau, només va tenir un set que va acabar decidint-se al tiebreak. Nieves va aconseguir que caigués de la seva banda, i això va fer que el segon set fos molt ràpid i sense oposició, acabant amb un 6 a 0. Torneig espectacular per al tenista de Terrassa que va tornar a casa amb la copa de campió sota el braç.\nD’altra banda, la Federació Catalana de Tennis ha presentat aquest dimarts 16 de novembre el Campionat de Catalunya Absolut per equips, el qual tindrà lloc del 17 al 20 de novembre a les instal·lacions del Club Tennis Sabadell. El Campionat de Catalunya Absolut per equips de club és una de les competicions de referència del tennis català i una de les més importants a nivell estatal, ja que històricament a comptat amb la presència dels millors jugadors i jugadores de casa nostra. Per desgràcia, en aquesta competició de màxim nivell no hi ha classificat cap equip de Terrassa, ni en categoria masculina ni en femenina.


"Consell familiar", a la Sala Beckett | Barcelona Cultura\n"Consell familiar", a la Sala Beckett\nL’obra, escrita per Cristina Clemente i dirigida per Jordi Casanovas, romandrà en cartell del 21 de novembre al 4 de gener\nLa Sala Beckett de Gràcia estrena el 21 de novembre Consell familiar, visió irònica en clau quotidiana sobre la situació política actual. L’obra, que dirigeix Jordi Casanovas i firma Cristina Clemente, posa en escena als membres d’una família que, en el seu dia a dia, es comporten com si fossin una autèntica democràcia.\nEn aquesta família s’hi escull un president, se segueixen unes estrictes normes electorals i es disposa d’un regulat sistema econòmic amb hisenda pròpia i estructures d’estat. Quan l’Aina, la filla, s’assabenta que no totes les famílies funcionen com la seva, comença a reclamar un nou sistema. Els pares d’aquest estat familiar, però, no estan disposats a canviar la seva constitució i faran tot el que estigui a les seves mans per acabar apaivagant la dissidència.\nL’obra és fruit de la participació de la seva autora, Cristina Clemente, en el projecte En Residència, que organitzen cada any l’Institut de Cultura i el Consorci d’Educació de Barcelona i que des de l’any passat compta amb la Sala Beckett com un dels equips de mediació cultural i educativa.\nConsell familiar està protagonitzada per Georgina Latre, Pep Ambròs, Pere Ventura, Lluïsa Castell i Marc Rius, i es mantindrà en cartell fins al 4 de gener.


Oslo Central Station Apartment Oslo Noruega - Ofertes d'hotels amb els MILLORS DESCOMPTES EN LÍNIA\nDifferent locations in Oslo city centre, Oslo Casc Antic, Oslo, Noruega, 0190 - Veure al mapa\nBarri Oslo Casc Antic Frogner Oslo Centre Oslo Centre Frogner Gardermoen - Aeroport Internacional d'Oslo Frogner Oslo Casc Antic Oslo Centre Oslo Casc Antic\nDissenyat tant per oci com per negoci, Oslo Central Station Apartment està situat idealment a Oslo Casc Antic; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nOslo Central Station Apartment ofereix un servei impecable i compleix amb totes les exigències dels més experimentats viatgers. L'hotel ofereix instal.lacions per a minusvàl.lids, habitació familiar, ascensor per garantir el més gran comfort possible als seus clients.\nTotes les instal.lacions per als clients, ofereixen comoditats destinades a assegurar tot el comfort possible. Durant el dia podeu gaudir de l'atmòsfera relaxant de parc infantil. Sigui quina sigui la seva raó per visitar Oslo, el Oslo Central Station Apartment és el lloc perfecte per una estimulant i emocionant escapada.\nCal que informeu el Oslo Central Station Apartment de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (42) Parelles (5) Viatgers en solitari (2) Famílies amb infants petits (11) Famílies amb infants grans (7) Grups (17)


Urban Sketchers Barcelona: Fes-te soci/sòcia\nObertes les inscripcions pel 2022!\nPer fer-te soci o per renovar la quota del 2022 has de fer 2 passos:\n1. Omplir el formulari de soci (obligatori encara que ja siguis soci)\nDocument d'alta o renovació com a membre de l'associació USk Barcelona\n2. Quota anual / Ingrès en compte bancari\nLa quota anual és de 12€* i perquè l'alta sigui efectiva s'ha d'abonar al següent compte corrent:\nEn el concepte s'haurà d'especificar "NOM, COGNOMS -USK BCN 2022".\nEnviarem confirmació un cop rebuda la transferència, setmanalment.\nLa cuota anual es de 12€* y para que el alta sea efectiva se debe abonar en la siguiente cuenta:\nEn el concepto deberá especificarse "NOMBRE, APELLIDOS - USk BCN 2022".\nEnviaremos confirmación una vez recibida la transferencia, semanalmente.\n* La quota és un any natural i es torna a pagar al gener de l'any següent. Si pagues la quota a partir del mes de setembre només has de pagar 6€ pel que queda d'any. * La cuota es un año natural y se vuelve a pagar en enero del año siguiente. Si pagas la cuota a partir del mes de septiembre solo tendrás que pagar 6€ por lo que queda de año.\nJesús Fernández 30 de novembre de 2021, a les 13:24\nHola, jo em vaig fer soci des del principi, però amb els problemes que hi va haver de pagaments per transferència etc. etc. no sé si sóc o no soci.\nDe tota manera m'inscric de nou i espero que l'organització sigui més efectiva.\nElisabet Biosca 30 de novembre de 2021, a les 20:35\nLa quota de soci es paga a través de transferència cada any i també cada any ens hem d'inscriu-re a través del formulari (s'han de fer els dos passos) perquè no està domiciliat. No té més complicació. Enviem confirmació setmanalment. Gràcies per la confiança.\nUnknown 1 de desembre de 2021, a les 9:53\nUnknown 10 de gener de 2022, a les 19:41\nVaig fer-me soci ja fa un parell d'anys. Voldria m'informesiu en quin mes paseu el carrec de la quota anyal.\nElisabet Biosca 14 de gener de 2022, a les 1:50\nHola, la inscripció s'ha de fer cada any, tant el formulari com el pagament (independentment de si s'era soci anteriorment o no). Hi ha el link al formulari, l'import anual i el nº de compte on fer l'ingrés aquí mateix, una mica més amunt.\nUnknown 9 de febrer de 2022, a les 14:22\nJo l'últim el vaig pagar el juliol del any passat. Ara l'he tornat a pagar, suposo que fins l'any que vé no ho tindré que pagar.\nElisabet Biosca 10 de febrer de 2022, a les 14:04\nLa quota la paguem 1 vegada l'any, a l'inici. En els casos que l'alta és una mica més tard, cobreix fins a finals d'aquell mateix any,\nUnknown 9 de febrer de 2022, a les 14:23\nTrobada de sketching el dia 7 de maig de 2022 a la...


Berguedà III - Betetistes dels Pirineus\nYou are here: Home › Berguedà III\nAquesta és la tercera pàgina de les rutes i tracks btt pel Berguedà dels Betetistes dels Pirineus.\nEl Berguedà i el Cadí\nEl Pedra Picada\nEl Roc dels Llamps i el Pla dels Pujalts o Costa Pubilla\nEl Pi de les Tres Branques, el Roc d’Auró i el Cogulló d’Estela\nCercs Figuerassa Peguera\nAquesta volta pel Berguedà i el Cadí és una reproducció fidel de la XVIII Volta a la Cerdanya de l’any 2012, dissenyada per Sergi de Campos i Probike. La Volta a la Cerdanya és una prova organitzada per Probike per diferents comarques pirinenques, ‘no competitiva’, per parelles i amb trams d’orientació.\nObservacions: La segmentació en dues etapes està pensada amb cotxe de suport i avituallaments i començant abans de sortir el sol, tal com es disputa la prova; en altres condicions, és convenient segmentar aquesta circular en tres o quatre etapes.\nPrimera etapa: Bagà – Bellver de Cerdanya (camping)\nSegona etapa: Bellver de Cerdanya – Bagà\nAquesta es la volta de l’Ermità que es va correr a la XV Volta a la Cerdanya de l’any 2009, dissenyada per Sergi de Campos i Probike a partir de la proposta de l’equip de l’Ermità. La Volta a la Cerdanya és una prova organitzada per Probike per diferents comarques pirinenques, ‘no competitiva’, per parelles i amb trams d’orientació. La Ruta de l’Ermità, és una ruta senyalitzada (mitjançant senyals vermelles com a reforç a les de PR i GR) per fer a peu, btt o a cavall. Recorre en gran part el Parc Natural del Cadí-Moixeró i uneix més de 20 monuments romànics, i transcorre entre les cotes dels 800 m de La Pobla de Lillet i els 2.520 m de la Tosa d’Alp. El període oficial de participació a la ruta és de l’1 d’abril al 30 de novembre, segons les condicions meteorològiques i la presència de neu a cotes altes. Observacions: La segmentació en dues etapes està pensada amb cotxe de suport i avituallaments i començant abans de sortir el sol, tal com es disputa la prova; en altres condicions, és convenient segmentar aquesta circular en tres o quatre etapes. A la XV volta a la Cerdanya no es va pujar a la Tosa d’Alp.\nL’objectiu d’aquesta excursió és pujar al Pedra Picada (2.010 m). El Pedra Picada es troba entre els municipis de Castellar de n’Hug, a la comarca del Berguedà i de Toses, a la comarca del Ripollès. Sortim de Castellar cap al coll del Remolò per carretera i pista. A l’arribar al coll s’acaba la pista i seguim corriols de vaques a l’esquerra fins el cim i per un corriol que s’intueix fins el coll de les Fontetes de Castellar (1.880 m). Per corriol, pista i carretera seguim fins el coll de la Creueta (1.920 m) i per pista baixem fins Can pau Solana (i el seu arbre monumental), Can Orriols i les fonts del Llobregat. En lloc de tornar al poble per les escales, remuntem per la carretera.\nL’objectiu d’aquesta excursió és pujar al Pla dels Pujalts o Costa Pubilla (2.056 m), un cim del repte dels 100 cims de la FEEC. El Cim de Pla de Pujalts o Costa Pubilla es troba entre els municipis de Gombrèn, Planoles i Toses, a la comarca del Ripollès. Forma part i és el punt d’elevació màxima de la serra de Montgrony. Al cim podem trobar-hi un vèrtex geodèsic (referència 287083001). Sortim de Castellar de n’Hug cap al coll del Remolò per carretera i pista. A l’arribar al coll s’acaba la pista i seguim corriols de vaques fins una font i comencem a bordejar el cim de l’Emperadora. Arribem al coll de la Bona (1.880 m) i seguim un corriol en flanqueig que ens porta a un collet que ens dona accès a l’esquerra al Roc del Llamps i a la dreta al Costa Pubilla. Baixem pels prats de la carena i per intuïció fins una pista que ens baixa fins cal Meians. Seguim per corriol i pista fins cal Torre. Aquí lo més fàcil és seguir la pista fins l’ermita de Sant Joan de Cornudell però el track segueix un corriol que ens hauria de portar fins Forroi. El corriol està brut i poc marcat i, si l’ajuntament de Castellar no l’ha senyalitzat i netejat, no paga la pena. A la carretera el track remunta fins el barri de can Ros i Castellar.\nL’objectiu de l’excursió d’avui és pujar al Roc d’Auró i al Cogulló d’Estela , un 100 coms de la FEEC, a la serra dels Rasos de Peguera i aprofitar per visitar un arbre emblemàtic i monumental (el Pi de les Tres Branques) i descubrir la moderna torre de Castellar del Riu (Espinalbet).\nSortim del pàrquing del restaurant els Roures al costat del càmping Fontfreda, al km 4 de la carretera de Berga als Rasos de Peguera. Comencem el dia anant a visitar el Pi de les Tres Branques i reculant fins la carretera. Ara començà una llarga pujada per carretera, per sort molt poc transitada, fins l’antiga estació d’esquí dels Rasos de Peguera. Després de prendre aire, reculem uns metres fins trobar una pista en bon estat que ens porta a la collada dels Rasets i al Roc d’Auró o Roca d’Uró i la seva antena. Per la carena, anem a buscar un corriol no ciclable que després de passar per la font de la Constança de Puigventós ens porta al coll d’Estela. Podem deixar la bici a prop del coll per fer el Cogulló d’Estela caminant ajudats per una curta ferrata. Retornem al coll i baixem per pista fins Espinalbet no sense haver admirat abans el que és una torre de construcció recent (Torre d’Espinalbet). Observacions: Si el que volem és només culminar el Cogulló d’Estela podem pujar directes des de Espinalbet fins al coll d’Estela per la pista; això ens permet evitar el pesat tram de carretera i el descens a peu pel corriol des del Roc d’Auró al coll però l’excursió és queda massa curta. Al coll vam veure indicacions per baixar a les masies Puigventós que són una masia de turisme rural a la carretera dels Rasos, uns tres km després del punt de sortida. Track a partir d’una proposta de joanbtt a Wikiloc.\nAquesta ruta la gaudiran els amants del pobles i mines abandonades i el corrioleros de zones ombrives. Iniciem la ruta a cercs direcció mirador de Figueressa, per una carretera poc transitada i molt tapada pels esplèndids arbres. Una vegada al mirador podrem gaudir d’unes vistes bucòliques a Berga. Comencem a deixar endarrere el Serrat de la Figueressa per anar direcció l’Estany i la Carena del Soldat. La primera part serà de pujada per pista i la segona part farem un sender carenejant espectacular. El sender de la Carena del Soldat, és tot un contrast, comença en una zona secana i acaba en un bosc ombrívol per entrar al Barranc del Grau. Al Barranc inicien un tram d’anada i tornada per quasi el mateix lloc per visitar les ruïnes de peguera, les mines i les seves instal·lacions, que ens deixen a la nostre imaginació la duresa de l’extracció del carbó o la època del Maquis on en aquest poble nasqué Ramón Vila Capdevila “Caracremada”. A partir d’aquest punt del Barranc un sender infinit, humit, espès i ple de fullaraca en deixarà enamorats.\nTrack i vídeo gentilesa de Jordi ‘Enduro’ Fernández\nHotel Estel. 93 821 34 63. Excel·lent\nCasa Fonda Hotel Cal Nen: 938 21 00 27\nEspinalbet. Hotel restaurant Els Roures.\nHostal restaurant Cal Franciscó: 973 37 00 75\nAlberg de muntanya Molí de Gósol. 636 564 310. www.molidegosol.com\nHostal Pedraforca. 938 258 021/ 93 824 10 00.\nMolí de Fórnols: 973 37 00 21. http://www.molidefornols.com/\nTuixent. Alberg-restaurant can Cortina. 973 370 224. 677 447 407. www.cancortina.com


Manifestació històrica en defensa de la pagesia\nActualitzada 14/02/2020 a les 13:17\nProp de mig miler de tractors i 3.000 persones han omplert el centre de Lleida\nTractorada en defensa de la pagesia\nManifestació a Plaça Sant Joan de Lleida\nLa consellera d'Agricultura, Teresa Jordà, rep alguns dels manifestants\nTractors al Pont Vell de Lleida\nEl president d'Asaja, Pere Roqué\nProtesta a Lleida en defensa del camp\n©Divendres, 14 de febrer de 2020. Amb cinc columnes de tractors i centenars de manifestants\nMés de 450 tractors i unes 3.000 persones, segons els organitzadors –1.500, segons la Guàrdia Urbana–, han pres el centre de Lleida en la manifestació unitària del sector agrícola més multitudinària que es recorda a la ciutat. Els convocants han posat de manifest el "crit d'emergència" del món rural cap a les administracions per tal que passin de les paraules als fets. Demanen revertir la greu crisi de preus que fa més de 5 anys que s'arrossega i que es puguin salvar les explotacions. També han exigit que s'inverteixi en tots els sectors de l'agricultura perquè les pèrdues no només són en la fruita dolça i han reclamant sancions als mercats que no respectin els preus justos. Municipis de Ponent també s'han sumat a la protesta per evitar el despoblament rural.\nEs tracta d’una mobilització que ha tingut una convocatòria transversal, amb agricultors i ramaders davant de la crisi de preus que travessen, des de la fruita dolça fins als cereals, passant per l’oli d’oliva, per posar-ne alguns exemples (més informació). La convocatòria ha estat avalada des de la Plataforma en Defensa de la Fruita, les organitzacions agràries, la Federació de Cooperatives, la patronal fructícola Afrucat i prop de 110 consistoris.\nEls agricultors s'han concentrat a primera hora del matí en diferents poblacions, com la Granja d’Escarp, Massalcoreig, Albesa, la Portella, Benavent de Segrià, Vilanova de Segrià, Corbins i Lleida, al pavelló del Barris Nord, on han estat rebuts per l’alcalde de la ciutat, Miquel Pueyo, el president de la Diputació, Joan Talarn, i la consellera d’Agricultura, Teresa Jordà. Durant la manifestació, la consellera ha avançat que el Departament treballa en una Llei catalana de la cadena alimentària (més informació).\nLes columnes han confluït totes a l'alçada del Pont Vell, i els tractors han quedat aparcats entre la rambla Ferran, l'avinguda Madrid i els carrers del voltant. Aleshores tothom s'ha desplaçat cap a la plaça Sant Joan on s'ha fet la concentració unitària i els parlaments. Unes 1.500 persones, segons la Guàrdia Urbana, i més de 2.000 segons els convocants, s'han aplegat en aquesta plaça cèntrica de la capital del Segrià. Majoritàriament pagesos, així com ramaders, però també molts líders polítics de tots els colors i alcaldes que han volgut mostrar el seu suport al sector.\nPrecisament ha estat un alcalde, el d'Alcarràs, Manel Ezquerra, qui ha estat el responsable de fer la lectura del manifest unitari de la mobilització que portava el lema 'Salvem la Pagesia Defensem el Món Rural', juntament amb el llaç verd que s'ha vist aquests darrers dies per mostrar el suport al sector.\nDesprés d'Ezquerra han pres la paraula els diferents líders de les organitzacions agràries i empresarials del sector, començant per Albert Capdevila, de la Federació de Cooperatives (FCAC) i Francesc Torres, d'Afrucat, que han reivindicat el dret a viure de la fruita. Seguidament ha intervingut el president d'Asaja, Pere Roqué, que ha fet un dels discursos més contundents de l'acte (veure vídeo). Ha alertat que no només és el sector de la fruita dolça qui pateix la crisi sinó tots els sectors productius del camp. Roqué també ha interpel·lat directament a la classe política i ha lamentat que al Parlament l'oli que se serveix al bar no sigui català. En aquest sentit, ha demanat que les administracions "posin diners" per salvar el sector.\nA continuació ha parlat David Borda, de JARC, que ha reclamat l'atenció del sector agrícola i l'economia rural comparant la seva problemàtica situació amb la suspensió del congrés del Mobile de Barcelona. Per això, ha demanat als polítics que facin "menys reunions i més inversions i accions". Borda també ha remarcat que no es pot acceptar la "demagògia d'Europa" a l'hora d'abordar la situació i ha demanat que els diners de la PAC no es destinin als lobbys i grans terratinents.\nDe la seva banda, el coordinador nacional d'UP, Joan Caball, ha aprofitat la gran concurrència de polítics de l'àmbit parlamentari però també del món municipal per demanar-los que passin de les "paraules als fets" amb accions concretes com que aquest any no demanin a cap pagès el pagament de l'IBI. Caball també ha instat als partits catalans que convencin al govern de l'Estat per finançar el pla d'arrencada de fruiters i estendre'l a d'altres comunitats.\nFinalment, ha parlat el president de la Plataforma en defensa de la fruita dolça, Jordi Vidal, un jove pagès d'Aitona, que ha apuntat que la mobilització històrica d'aquest divendres és "on comença tot" i que continuaran amb la lluita per un futur digne ja que no volen ser "la darrera generació que viu dels seus fruits".\nDesprés dels parlaments ha tingut lloc una manifestació de tractors que ha transcorregut per l'avinguda Madrid cap al pont de la Universitat i Doctora Castells fins a enllaçar novament cap al Pont Vell. Els tractors han circulat fent sonar el clàxon i amb nombroses pancartes de defensa del món rural i alertant de la greu situació de crisi.\nTractorada a Lleida en defensa del camp


M@RC - Casa de la Marquesa\nAdreça: C/ Major, 27\nCasal amb estructura de palau clàssic, que havia estat la residència de la Marquesa de Vallgornera.\nDatació: Segle XVII - XVIII\nLocalització: Dins del nucli urbà del Pla de Santa Maria.\nL'estructura de l'edifici és de palau clàssic. Té planta baixa de serveis, planta primera noble i golfes. Són molt notables els esgrafiats de la façana principal, així com els balcons de pedra amb baranes de forja.\nLa porta d'accés presenta un arc de mig punt rebaixat i suggereix un origen anterior al del conjunt. L'entrada dona a un ampli vestíbul des del qual es distribueixen els diversos àmbits interior. Dos esglaons condueixen a uns porta de fusta noble amb escut nobiliari. Els embigats son de fusta. La coberta és plana, de teules.\nLa denominació de l'edifici ve donada pel títol nobiliari de la Marquesa de Vallgornera, que va habitar-hi. Els familiars de la marques i propietaris actuals de la casa pensen que probablement en el seu origen va pertànyer a la família Rovinat, la qual provenia de Ciutadells i s'instal·là al Pla en el s. XVI. El segle passat va haver-hi modificacions en els balcons.\nData disposició: 15/09/12005\nPublicació: DOGC 21/12/2005\nÚs i funció actual: Habitatge particular\nAdreça electrònica: aj.pla@altanet.org\nCoordenades Geogràfiques G.G. (x,y): [41.363680],\t[1.289326]


Canvi climàtic i model energètic - aula d'economia i empresa\nPosted on 20/06/2022 17/06/2022 Author Estudis d'Empresa 0\nMentre la comissió IPCC de l’ONU fa una crida a la reducció radical de les emissions per evitar un increment de la temperatura superior a 1,5ºC, Nordhaus és més prudent i situa el llindar a 3,5ºC el 2100 per tal d’evitar que els costos econòmics superin els beneficis ambientals. Nordhaus, a més de realitzar una anàlisi cost-benefici, introdueix la taxa de descompte o tipus d’interès per comparar situacions en moments del temps molt distants. Els nostres descendents no només heretaran un planeta amb més calor. També heretaran una millor tecnologia i unes institucions menys corruptes, hem de pensar, que els permetran ser més rics i benestants que nosaltres. Si és de justícia donar més pes als africans perquè són pobres, aleshores igualment s’ha de donar més importància a les generacions presents perquè són més pobres que les futures. Fins i tot quan el món assoleixi zero emissions netes, difícilment s’acabarà amb els combustibles fòssils. En un informe de l’Agència Internacional de l’Energia, aconseguir aquesta fita significaria fer servir encara la meitat del gas natural d’avui, una quarta part del petroli… Però el doble d’energia nuclear i sis vegades més minerals com el cobalt, el coure, el liti, el níquel i les terres rares, que són fonamentals per a diverses tecnologies d’energia neta, incloses les turbines eòliques i els vehicles elèctrics.\nCategory: Articles d'opinió Tag: Actualitat, ADE, Canvi climàtic, UManresa Leave a comment\nPrevious PostRepartir o reinvertir\nNext PostLa Manresa que volem